open-index/open-wikipedia-markdown huggingface dataset:
שועל-מעופף קטן-שן

**שועל-מעופף קטן-שן** (שם מדעי: * Neopteryx frosti*) הוא סוג של עטלף נדיר במשפחת עטלפי הפירות, שאנדמי לאינדונזיה ומהווה מין יחיד בסוגו. הוא תואר מדעית לראשונה בשנת 1978 על ידי הזואולוג הבריטי רוברט ויליאם היימן. מאז גילויו של המין נלכדו רק שבעה פרטים שלו.

## תיאור
לשועל המעופף גוף קטן וגוצי, ראש גדול ומוארך, וחרטום מחודד יחסית לקרוביו. אוזניו קצרות, רחבות ועגולות, ועיניו ואפו גדולים ושחורים. יש לו טופר מפותח על האגודל, אך הוא חסר טופר על האצבע המורה. הכנפיים מתחברות סמוך לאמצע הגב ונותנות רושם של גב חשוף. מין זה ידוע בשיניו הקטנות, כשגם הניבים זהים בגודלם לשאר. אורך ראשו וגופו של השועל המעופף כ-5 ס"מ, אורך זרועו 10–11 ס"מ ומשקלו 190–250 גרם. הוא חסר זנב, וקרום התעופה האחורי שלו קצר ודק.

הפרווה של השועל המעופף קצרה וצפופה. צבעה הכללי חום אפרורי כאשר הכתפיים בצבע חום בהיר והגחון בצבע חום אוכרה. למין זה יש שני מאפיינים חיצונים ייחודיים: על פניו מסיכה בולטת בצבעי שחור-לבן שמזכירה את הגירית, ומורכבת משני פסים עבים שחורים בצידי החרטום ושלושה פסים לבנים דקים יותר (2 בלחיים ואחד במרכז החרטום); צבעי פנים אלו נדירים יחסית אצל עטלפים הפירות, ונמצאים מלבדו רק אצל שועל-מעופף מסיכתי, שועל-מעופף ביסמרק ושועל-מעופף מפוספס. המאפיין הייחודי השני, הוא שכנפיו החומות-כהות מעוטרות בקווים גדולים שחורים בצורה אנכית ואופקית שמחוברים זה לזה ויוצרים יחד מראה של סורגים. על האוזניים יש פסים שחורים בקצוות.

## תפוצה
השועל המעופף קטן השן אנדמי לאי סולאווסי במרכז אינדונזיה. בתוך האי, הוא ידוע רק משני מקומות בלבד שמופרדים זה מזה: האוכלוסייה הצפונית הגדולה יותר בגבול המחוזות צפון סולאווסי וגורונטאלו, והאוכלוסייה המרכזית הקטנה בגבול המחוזות מרכז סולאווסי ומערב סולאווסי.

מאז -1991, ניסיונות לצפות או ללכוד את המין באזורים הללו העלו חרס וייתכן שהאוכלוסייה במרכז האי נכחדה בעקבות בירוא יערות. בית הגידול של השועל המעופף מורכב מיער עננים יער סובטרופי יבש ויער גשם טרופי ראשוני (ללא הפרעה אנושית וקיטוע צמחייה) בשפלות או ברכסים הרריים ברום 1,000 מטר מעל פני הים. מתוך 6 הדגימות הידועות, 4 נאספו בשוקי בשר, ו-2 נלכדו בטבע בסמוך לנהרות.

בהתחשב בנדירותו של המין, אין שום מידע על האקולוגיה שלו. הוא ניזון מפירות והשיניים הייחודיות שלו מותאמות כנראה לתזונה מסוגים ספציפיים של פירות. נקבות בהיריון נלכדו בין ינואר למאי.

## מצב שימור
השועל המעופף קטן השן מסווג על ידי הרשימה האדומה של IUCN במצב השימור סכנת הכחדה (EN), בשל העובדה שהאוכלוסייה שלו כוללת פחות מ-2,500 פרטים, עם ירידה מתמשכת במספריו כתוצאה מציד ואובדן בית גידול מתמשך. בירוא יערות מהווה איום חמור על המין בשל דרישות בית הגידול הבררניות שלו והעדפת יער ראשוני ללא הפרעה אנושית וקיטוע צמחייה.

מאז תחילת המאה ה-21, ניסיונות של חוקרי טבע ללכוד את המין באמצעות רשתות ערפל לא הצליחו להעלות מאומה, ולא ברור האם זה משקף את נדירותו או בשל אי הבנה מספקת של האקולוגיה שלו. השועל המעופף נוכח בבירור באזור מוגן אחד: הפארק הלאומי בוגני נאני וורטבון בצפון סולאווסי.

## קישורים חיצוניים

קטגוריה:עטלפי פרי
קטגוריה:יונקים ביערות הגשם של דרום-מזרח אסיה
קטגוריה:סולאווסי: בעלי חיים אנדמיים
קטגוריה:אינדונזיה: יונקים
קטגוריה:יונקים יחידים בסוגם
איש המערב

**איש המערב** (באנגלית: **Man of the West**) הוא מערבון אמריקאי משנת 1958 בבימויו של אנתוני מאן, עם גרי קופר, ג'ולי לונדון ולי ג'יי. קוב בתפקידים הראשיים.

הסרט ספג ביקורות אך ז'אן-לוק גודאר שהיה אז מבקר קולנוע קבע שזה הסרט הטוב ביותר של השנה. עם השנים הוא הפך לסרט פולחן והמבקר פיליפ פרנץ' קבע שזאת יצירת מופת של אנתוני מאן.

התסריט נכתב בידי רג'ינלד רוז והוא מבוסס על הרומן "The Border Jumpers" של ויל בראון (1955).

בסרט יש כעין חזרה לסצנה בו עומד גרי קופר בקרב אקדחים נגד פושעים כמו בסרט בצהרי היום (1952) ולבסוף מחסל את כולם. השחקן רוברט וילק שהיה גם אז בין האקדוחנים שנלחמו בו נלחם בו גם כעת.

ג'ולי לונדון הקליטה את השיר "איש המערב" שלא נכלל בסרט.

## תקציר העלילה
לינק ג'ונס (גרי קופר) מגיע רכוב על סוסו מהעיירה "התקווה הטובה" לעיירה קרוסקאט בטקסס. הוא עולה על רכבת לפורט וורת' ובתיקו כסף שנאסף על ידי אנשי עיירתו למטרת שכירת מורה. ברכבת הוא מכיר את סאם ביסלי (ארתור או'קונל) שמכיר לו את בילי אליס (ג'ולי לונדון), זמרת בסלונים שלדברי ביסלי המהמר והרמאי, תוכל לשמש לו גם בתפקיד מורה.

הרכבת נעצרת והנוסעים מתבקשים לעזור להעמיס גזרי עצים להסקה. באותו רגע הם מותקפים על ידי ארבעה שודדים. אחד מהם, אלקוט (ג'. ויליאמס) שישב בקרון והאזין לשיחה, חוטף את תיקו של לינק.

שומר הרכבת מצליח להניס את ארבעת השודדים ולפגוע באלקוט. הרכבת נסתלקת במהירות ובשטח נשארים לינק, בילי וביסלי.

הם מתחילים לצעוד ומגיעים לשורת צריפים. שם הם מוצאים את השודדים. מתברר שלינק היה בעבר חבר הכנופיה הזאת שבראשה עומד דוק טובין (לי ג'יי. קוב). לפני 12 שנה הוא החליט לחזור למוטב, נטש אותם וכעת גר בקהילת "התקווה הטובה" נשוי עם שני בנים ומקובל בקהילה אף על פי שהם יודעים על עברו.

דוק טובין מקבל אותו בחמימות ומבקש ממנו להצטרף שוב לחבורה שכוללת את קולי טובין (ג'ק לורד) אחיינו של דוק, פונצ'ו (רוברט וילק) וטראוט (רויאל דנו). קולי הוא האלים ביניהם, הוא מציית להוראתו של דוק להרוג את אלקוט הפצוע ולגאול אותו מיסוריו.

לינק וביסלי חופרים לו קבר וקולי רוצה לאנוס את בילי. הוא מצמיד סכין לצווארו של לינק ומורה לבילי להתפשט. רק כשלינק מסכים להצטרף לחבורה מורה דוק לקולי לשחרר אותו.

למחרת מגיע למקום אחיין נוסף, קלוד טובין (רוברט דהנר), שרוצה לחסל את לינק היות שהוא זוהה בתחנת הרכבת על ידי השריף של קרוסקאט. דוק מסרב ומודיע לכולם שהם יוצאים לשדוד את הבנק בעיירה לאסו.

בדרך מתעמת לינק עם קולי ומתחיל להפשיטו, קולי יורה בו אך פוגע והורג את ביסלי ובתגובה הורג אותו דוק.

לינק וטראוט יוצאים ללאסו ומוצאים שם עיר רפאים. הבנק נטוש ובתוכו נמצאת אישה שמאיימת עליהם באקדח. טראוט יורה בה למוות ובעקבות זאת יורה בו לינק והורג אותו.

למקום מגיעים פונצ'ו וקלוד במטרה לחסל את לינק אך הוא מתגבר עליהם והורג אותם.

לינק חוזר לבסיס ומסתבר לו שבילי הוכתה ונאנסה על ידי קלוד. הוא מוצא את קלוד ובדו-קרב אקדחים הוא מחסל אותו ומוצא בכיסיו את צרור הכסף של אנשי "התקווה הטובה".

לינק ובילי עוזבים את המקום. בילי אוהבת את לינק אבל יודעת שהוא יחזור למשפחתו והיא תחזור להיות זמרת.

## צוות השחקנים

## קישורים חיצוניים

*קדימון לאיש המערב, באתר יוטיוב
*סצנת המאבק בין גרי קופר לג'ק לורד, באתר יוטיוב
*ג'ולי לונדון שרה את איש המערב, באתר יוטיוב
*איש המערב, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי יונייטד ארטיסטס
קטגוריה:מערבונים
קטגוריה:סרטי גרי קופר
קטגוריה:סרטי פולחן
קטגוריה:סרטים המבוססים על רומנים אמריקאים
נעמי אפור

**נעמי אַפּוֹר** בגרסה ההונגרית **נוֹאֵמִי** (במקור **וארקוני**, בהונגרית: **Apor Noémi**; בודפשט, 8 במאי 1918 – 29 ביוני 2005) הייתה שחקנית יהודייה-הונגרייה, זוכת "פרס מרי יאסאי" (1975). היא הייתה אחותו של זולטאן ורקוני ואשתו של במאי הסרטים המפורסם זולטאן פאברי.

## קורות חיים
נעמי אפור נולדה במשפחה יהודית. היא סיימה את בית הספר למשחק של האגודה הלאומית למשחק בשנת 1941. בשל יהדותה לא יכלה לשחק על הבמה, אלא רק אחרי מלחמת העולם השנייה. בין השנים 1945–1949 הייתה חברה ב"תיאטרון האמנים" (Művész Színház) עד לפירוקו. בין השנים 1950–1952 שיחקה ב"תיאטרון הפיאונירים" (Úttörő Színház). בין השנים 1952–1954 הופיעה ב"תיאטרון הנוער" (Ifjúsági Színház). היא הופיעה בסרט לראשונה בשנת 1953. בשנת 1954 הוזמנה לתיאטרון הלאומי של בודפשט. משנת 1974 היא הייתה שחקנית ב"אולפן הסרטים פאנוניה" (Pannónia Filmstúdió) אולפן הסרטים הגדול ביותר בהונגריה ומשנת 1975 במפילם (Mafilm).

בדרמה של ז'אן ז'ירודו מלחמת טרויה לא תפרוץ שיחקה את תפקיד קסנדרה, בחטא ועונשו של דוסטויבסקי, גילמה את דמותה של יליזבטה. באגדה ארץ הפלאות שיחקה את התפקיד של הילד הקטן. היא הייתה מגדלנה במחזה של פדריקו גארסיה לורקה בית ברנרדה אלבה, נערת הרחוב במחזה לדה (Leda) של הסופר ומחזאי הקרואטי מירוסלב קרלז'ה והתפקיד של קתלי בדרמה של יוג'ין אוניל מסע ארוך אל תוך הלילה. היא שיחקה בעיקר דמויות דרמטיות. היא הייתה "האישה הג'ינג'ית" בתפקיד הבלתי נשכח שלה בסרט של בעלה זולטאן פאברי "העונה המאוחרת".

## משפחתה
אפור נולדה כאמור במשפחה יהודית. אביה, טיטוס וארקוני (1882–1954), היה עיתונאי, ואמה, יוליאנה גרוס (1884–1962), הייתה תופרת. הם נישאו ב-7 בפברואר 1912 בבודפשט היא נולדה בשם נעמי וארקוני, ובנוסף לאחיה זולטאן וארקוני הייתה לה אחות, קטלין. בשנת 1947 נישאה לבמאי הקולנוע זולטאן פאברי (1917–1994) ונולד להם בן: פטר פאברי (1950–2010), שהיה צלם.

## תפקידיה בתיאטרון
מספר ההופעות הבכורה שלה שנרשמו במאגר התיאטרון: **33** .



## סרטיה
### בשפת המקור


### בתרגום

## לקריאה נוספת
* Ábel Péter: Új Filmlexikon, 1. kötet, Akadémiai Kiadó, Budapest, 1971 (פטר אבל: לקסיקון הסרטים החדש, כרך 1, בודפשט, 1971).
* *Magyar színházművészeti lexikon.* Főszerk. Székely György. Budapest: Akadémiai. 1994.  (לקסיקון הונגרי לאמנות הבמה).
* לזכרה של נעמי אפור

## קישורים חיצוניים

* Filmkatalogus.hu
* מאגר התיאטרון. המוזיאון הלאומי והמכון להיסטוריה של התיאטרון

## הערות שוליים

קטגוריה:יהודיות הונגריות
קטגוריה:שחקניות תיאטרון יהודיות הונגריות
קטגוריה:שחקניות קולנוע וטלוויזיה הונגריות
קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:נשים זוכות פרסים
קטגוריה:יהדות בודפשט
קטגוריה:בודפשט: אישים
קטגוריה:ניצולות השואה: הונגריה
קטגוריה:ילידות 1918
קטגוריה:הונגרים שנולדו ב-1918
קטגוריה:נפטרות ב-2005
קטגוריה:הונגרים שנפטרו ב-2005
דוויל מוטורס

**דוויל מוטורס** (באנגלית: **Devel Motors**) היא יצרנית מכוניות-על, שבסיסה בדובאי שבאיחוד האמירויות הערביות. היא הוקמה בשנת 2013 על ידי רשיד אל-עטרי. היא ידועה בשל המכונית העל הראשונה שלה דוויל סיקסטין השואפת להיות המכונית המהירה ביותר בעולם בעלת 5,000 כ"ס.

## היסטוריה
הרעיון לפתיחת החברה והצגת מכונית על שתהיה המכונית המהירה ביותר בעולם החל עוד בשנת 2006 על ידי רשיד אל-עטרי, בשנת 2013 הציגה את מכונית העל שלה הכוללת מנוע בנזין V16 צילינדרים בנפח 12.3 ליטר עם ארבעה מגדשי טורבו המספק 5,000 כ"ס עם תאוצה מ-0 ל-100 קמ"ש האורכת 1.8 שניות ומהירות מרבית של למעלה מ-560 קמ"ש.

## דגמים
* **[[דוויל סיקסטין]]** - אב טיפוס.
* **דוויל סיקסטין** - מכונית קונספט.
* **דוויל סיקסטיי** - אב טיפוס לקרוסאובר בעלת הנעה 6X6.

## קישורים חיצוניים

* 

## הערות שוליים

*
קטגוריה:יצרני רכב
קטגוריה:יצרני רכבי ספורט
גסטרד

**גסטרד** (בהונגרית: **Geszteréd**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית גסטרד קטנה עם השנים. כך, בשנת 1990 היו בכפר 2,027 תושבים ובשנת 2020 רק 1,666 תושבים.

הכפר ואזורו מיושבים לסירוגין מאז התיישבות המדיארים במרכז אירופה.

## יהודי גסטרד
היהודים חיו בגסטרד במאה ה-18 ובמאה ה-19. משנת 1930 השתמשו יהודי גסטרד בשירותי הדת של בקן, בשנת 1944 נרצחו רוב יהודי הכפר בשואת יהודי הונגריה.

## קישורים חיצוניים

* 

## הערות שוליים

קטגוריה:קהילות יהודיות שהושמדו בשואה
קטגוריה:הונגריה: כפרים
Take My Breath

**Take My Breath** הוא סינגל של הזמר הקנדי דה ויקנד, שיצא לאור ב-6 באוגוסט 2021, כסינגל המוביל מתוך אלבום האולפן החמישי שלו, *[[Dawn FM]]*. הוא פורסם בהוצאת חברות התקליטים XO וריפבליק רקורדס.

## רקע וקידום
דה ויקנד חשף לראשונה שהוא עובד על אלבום חדש בספטמבר 2020, באמצעות ראיון לרולינג סטון, בו הצהיר כי "אולי יהיה לי אלבום מוכן יותר עד שהסגר הזה ייגמר". מאוחר יותר, במהלך פרסי המוזיקה של בילבורד 2021 במאי, סיים את נאום הזכייה שלו: "אני רק רוצה להגיד שה-*[[After Hours (אלבום)|After Hours]]* נגמרו והשחר מגיע". טספיי המשיך להזכיר את הפרויקט העתידי בשם "The Dawn" ברשתות החברתיות במהלך יוני ויולי. ב-2 באוגוסט 2021, פורסם קטע מתוך השיר, עם סרטון בשם "The Dawn Is Coming" ולצידו ראיון ל-GQ לקידום הסינגל. תאריך צאת הסינגל אושר באמצעות פרסום סרטון תדמית של אולימפיאדת טוקיו (2020) מאוחר יותר באותו היום.

ב-9 באוגוסט 2021 הוציא דה ויקנד גרסה מוארכת של השיר, יחד עם רצועת אינסטרומנטל.

## ביקורות
הקולות וההפקה בשיר זכו לשבחים מג'ו לינץ' מבילבורד, שהשווה את השמימוש בסינתיסייזר בשיר לריף הסינת' ששימש בשיר "I Feel Love" של דונה סאמר מ-1977. בן בומונט-תומאס מהגרדיאן העניק לשיר דירוג של חמישה כוכבים, ואמר כי הוא "יצירת מופת מיידית של דיסקו-פופ".

## וידאו קליפ
לווידאו קליפ של השיר פורסם טיזר לראשונה ברשתות החברתיות של דה ויקנד באמצעות תמונות מהקליפ במהלך השבוע שקדם לצאת הסינגל. במקור, הקליפ היה אמור להתנגן לפני הצגות ה-IMAX של הסרט "יחידת המתאבדים", אך לפי הדיווחים, בוטלה הצגתו עקב חששות בנוגע לחולי אפילפסיה, בהתאם ל"תאורה העצומה העזה" המוצגת בקליפ. הקליפ יצא לאור ב-6 באוגוסט 2021, יחד עם הסינגל.

## מיקומי שיא

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:שירי דאנס-פופ
קטגוריה:שירי דיסקו
קטגוריה:שירי פאנק (Funk)
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת ריפבליק רקורדס
יחסי אורוגוואי – סן מרינו

**יחסי אורוגוואי–סן מרינו** הם היחסים הדיפלומטיים בין רפובליקה המזרחית של אורוגוואי לרפובליקה השלווה של סן מרינו. שתי המדינות חברות באו"ם.

## סקירה כללית
שתי המדינות כוננו יחסים דיפלומטיים ב-22 בספטמבר 1999. שתי המדינות משתפות פעולה בארגונים בינלאומיים, ובכלל זה באו"ם.

## נציגויות דיפלומטיות
* סן מרינו מחזיקה באורוגוואי קונסוליית כבוד במונטווידאו.
* אורוגוואי מיוצגת בסן מרינו באמצעות שגרירותה ברומא, איטליה.

## הערות שוליים

קטגוריה:ערכים ללא קטגוריות פיזיות - יחסי חוץ
הבחירות הכלליות בניו זילנד 1938

**הבחירות הכלליות בניו זילנד 1938** התרחשו בתאריך 15 באוקטובר 1938. בבחירות אלו התמודדה לראשונה המפלגה הלאומית של ניו זילנד, שקמה שנתיים קודם לכן. מפלגת הלייבור הדגישה במהלך מערכת הבחירות את הצלחותיה בתחום הרווחה. כך התאפשר למפלגה זו לנצח בבחירות ולהשיג רוב גדול ב, ולמנהיגה מייקל ג'וזף סאבג' התאפשר להיבחר לכהונה נוספת בתפקיד ראש ממשלת ניו זילנד.

## תוצאות

## הערות שוליים

1938
הבחירות הכלליות בניו זילנד 1943

**הבחירות הכלליות בניו זילנד 1943** התרחשו בתאריך 25 בספטמבר 1943. כמקובל בניו זילנד, הבחירות היו אמורות להיערך במקור ב-1941, שלוש שנים לאחר הבחירות הקודמות. חרף כך, פרוץ מלחמת העולם השנייה הוביל לדחיית הבחירות. עד 1943 השתפר המצב בחזית דיו, ואפשר את קיומן של הבחירות בשנה זו. בבחירות אלו נבחר ראש ממשלת ניו זילנד פיטר פרייזר לכהונה נוספת בתפקיד.

## תוצאות

## הערות שוליים

1943
יחסי הממלכה המאוחדת – רואנדה

ממוזער|הנציבות העליונה של רואנדה בלונדון
**יחסי הממלכה המאוחדת–רואנדה** הם היחסים בין הממלכה המאוחדת לבין רואנדה.

## סקירה כללית
שתי המדינות כוננו יחסים דיפלומטיים בשנת 1962, לאחר שרואנדה קיבלה את עצמאותה מבלגיה. בעקבות רצח העם ב-1994 בו נרצחו 800,000 בני שבט הטוטסי, בריטניה תרמה מיליונים לסיוע לפיתוח ורואנדה הגיבה בשיעורי צמיחה כלכליים מרשימים. בריטניה השעתה זמנית את התמיכה התקציבית הישירה ברואנדה בשנת 2012, בעקבות הטענות של קבוצת מומחים באו"ם כי רואנדה מממנת את המיליציה M23 הנשלטת על ידי הטוטסי במלחמה במזרח. בריטניה היא התורמת הדו-צדדית הגדולה ביותר ברואנדה התורמת 66 מיליון ליש"ט בשנה לסיוע לרואנדה. בריטניה היא התורמת הדו-צדדית הגדולה ביותר ברואנדה ותורמת 66 מיליון ליש"ט בשנה לסיוע לרואנדה.

## יחסים כלכליים
סחר הסחורות הדו-צדדי בין בריטניה לרואנדה עלה על 21 מיליון ליש"ט בשנת 2014 לעומת 10 מיליון ליש"ט בשנת 2012. היצוא לבריטניה לרואנדה, הכולל בעיקר מכונות ותרופות, הסתכם ב-15 מיליון ליש"ט. ברואנדה רשומים כ-150 חברות בריטיות. בריטניה היא המשקיעה הגדולה ביותר בתחום התה ברואנדה.

## נציגויות דיפלומטיות
* בריטניה מחזיקה ברואנדה נציבות עליונה בקיגאלי.
* רואנדה מחזיקה בבריטניה נציבות עליונה בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הבחירות הכלליות בניו זילנד 1946

**הבחירות הכלליות בניו זילנד 1946** התרחשו בתאריך 27 בנובמבר 1946. בחירות אלו נערכו חודשיים לאחר מועדן המתוכנן, עקב טעות אנוש. הבחירות בניו זילנד נערכות בדרך כלל בנובמבר, אך הבחירות הקודמות ב-1943 נערכו בספטמבר עקב אילוצי מלחמת העולם השנייה. כך יצא שהפרלמנט שנבחר בבחירות 1943 כיהן שלוש שנים וחודשיים, במקום שלוש שנים, כמקובל בניו זילנד. בבחירות אלו ראש ממשלת ניו זילנד המכהן, פיטר פרייזר, נבחר לכהונה נוספת בתפקיד.

## תוצאות

## הערות שוליים

1946
קטגוריה:1946 בפוליטיקה
DS אוטומובילס

**DS אוטומובילס** (באנגלית: **DS Automobiles**, מוכרת גם בקיצור **DS**) היא יצרנית מכוניות יוקרה, מנהלים, ספורט ומרוצים (Formula E - DS Performance), המותג משתמש בטכנולוגיות DS E-Tense Performance.
DS הוא מותג יוקרה מקונצרן Stellantis N.V (מיזוג יצרניות הרכב PSA ו-FCA בשנת 2021).

בשנת 2022 הושקה במותג מכונית הפרמיום הראשונה DS4 E-TENSE המיוצרת בגרמניה, אשר חבר השופטים של פסטיבל הרכב הבינלאומי העניק לה את תואר המכונית היפה ביותר באירופהhttps://wheel.co.il/ds4-%D7%96%D7%9B%D7%AA%D7%94-%D7%91%D7%AA%D7%95%D7%90%D7%A8-%D7%94%D7%9E%D7%9B%D7%95%D7%A0%D7%99%D7%AA-%D7%94%D7%99%D7%A4%D7%94-%D7%91%D7%99%D7%95%D7%AA%D7%A8-%D7%9C%D7%A9%D7%A0%D7%AA-2022/.

ב-31 באוגוסט 2021 הודיעה DS כי משנת 2024 הם יפתחו וייצרו רק מכוניות חשמליות, כחלק מהמעבר העולמי של יצרני הרכב להנעה חשמלית.
המותג מתבסס על ארבע הפלטפורמות העיקריות והחדשות לגמרי עליהן יתבססו מגוון הדגמים העתידיים של הקבוצה Stellantis N.V: פלטפורמה קטנה, בינונית, גדולה ומסחרית.

## היסטוריה
המותג הושק בשנת 2015 כחטיבת היוקרה של יצרנית PSA ונקרא DS, כהומאז' לשנות ה-50 לסיטרואן DS האייקונית, המכונית שהקדימה את זמנה מבחינת מערכת מתלים פנאומטים, פנסים ופלטפורה, וזכתה לתואר מוצר ה-100.

בפברואר 2009 קבעה ועדה של 20 מעצבי הרכב הגדולים בעולם - כי הסיטרואן DS היא "המכונית היפה ביותר שיוצרה אי-פעם" https://web.archive.org/web/20100116225218/http://allcarsreview.com/2009/02/13/car-designers-name-citroen-ds-most-beautiful-car-ever/.

## דגמים
ממוזער|DS 7 קרוסבק
ממוזער|DS 3 קרוסבק
* DS 3 קרוסבק
* DS 7 קרוסבק
* DS 4
* DS 9

### דגמים לשעבר

* DS 3
* DS 4S
* DS 5
* DS 5LS
* DS 6
ממוזער|DS E-Tense

### מכוניות קונספט

* DS Wild Rubis
* DS Divine
* DS E-Tense
* DS X E-Tense

## קישורים חיצוניים

## הערות שוליים

*
Vanquis Bank

**ונקוויס בנק** (באנגלית: **Vanquis Bank**) היא חברה בריטית, המספקת שירותי סליקה, איגרות חוב, הנפקת כרטיסי אשראי ופתרונות אשראי.

נכון לשנת 2020 מעסיקה החברה כ-1,000 וחברת האם שלה היא פרובידנט פיננסים (Provident Financial).

מטה החברה הראשי נמצא בעיר לונדון ומלבדו מפעיל הבנק עוד 2 משרדים בעיר צ'טהם וברדפורד, בריטניה.

## היסטוריה
החברה הוקמה בשנת 2002 על ידי פרובידנט פיננסים (Provident Financial) כתוכנית ניסוי זמנית שהפכה לקבועה בשנת 2004.

בשנת 2008, פתחה החברה משרדים חדשים בעיר צ'טהם, בריטניה.

בשנת 2009, הבנק מיתג עצמו מחדש, החליף את הלוגו והמיתוג שלו וכמו כן, השיק כרטיסי אשראי ממותגים לבתי עסק שונים.

בין השנים 2009 ועד 2012, זכה הבנק בפרס ספק האשראי של השנה של חברת Credit Today.

בשנת 2011, פתחה החברה מוקד טלפוני בעיר ברדפורד, בריטניה.

בשנת 2012, קיבל הבנק את רישיון הפעילות שלו בפולין.

## קישורים חיצוניים
* 

## הערות שוליים

קטגוריה:חברות בריטיות
קטגוריה:חברות פיננסיות
קטגוריה:בריטניה: בנקים
חצי האי קתיאוואר

**קָתִיָאווָאר** (בגוג'ראטית: **કાઠિયાવાડ**) הוא חצי אי בצפון-מערב הודו, החודר אל תוך הים הערבי. שטח חצי האי הוא כ-61,000 קמ"ר, והוא מהווה כשליש משטחה של גוג'ראט. הוא נקרא גם **סַאוּרָאשְׁטְרַה**, שפירושו בסנסקריט "האומה הטובה" (सौराष्ट्र).

## גאוגרפיה
[טקסט=Indian Lion Gir|ממוזער|[פנגולין הודי מתכדרר כדי להתגונן מלהקת אריות אסייתיים ביער גיר]]
צורת חצי האי קתיאוואר היא כשל מחומש, אשר צלעותיו הארוכות בולטות אל תוך הים הערבי בכיוון כללי דרומה-מערבה. חצי האי תחום מצפון-מערב על ידי מפרץ קוּץ' , וממזרח על ידי מפרץ קְהַאמְבְּהָאט .

בקתיאוואר יש אקלים צחיח למחצה חם, ורוב שטחו מכוסה צמחיית שיחים. בדרום חצי האי נמצא הפארק הלאומי יער גיר, שידוע כאזור האחרון שבו עדיין חי האריה האסייתי.

רובו המוחלט (99.99%) של שטח חצי האי משתייך למדינה ההודית גוג'ראט. מתגוררים בו כ-15 מיליון איש, רובם בני הדת ההינדואית, לצד מיעוט מוסלמי משמעותי ומעט ג'יינים ונוצרים. העיר הגדולה בקתיאוואר, שבעבר הוכרה גם כבירתה, היא .

### מחוז דיו
בדרום חצי האי, בסמוך לאי דִּיוּ , שוכן הכפר , ומזרחית לו נמצאת מובלעת סימבור  הזעירה, שאינה מיושבת. מקומות אלו, ששטחם היבשתי מסתכם בפחות מ-2 קמ"ר, אינם משתייכים למדינת גוג'ראט, אלא לטריטוריית האיחוד דאדרה ונאגר האוולי ודאמאן ודיו.

## היסטוריה
[ימין|ממוזער|[מהאטמה גנדי|מוהנדס גנדי כתלמיד בית ספר בראג'קוט, 1883. גנדי, שנולד וגדל בחצי האי, הוא אחד האנשים הידועים ביותר שמוצאם מקתיאוואר]]
[ממוזער|מפת [סאורשטרה (מדינה)|המדינה המאוחדת של סאורשטרה]]
מקור השם "קתיאוואר" הוא בעם הקאתי , שהיגר לקתיאוואר מסינד בסביבות המאה ה-8.

במהלך המאה ה-19 ותחילת המאה ה-20, רוב קתיאוואר הייתה מחולקת בין מספר רב של נסיכויות קטנות, שרבות מהן כללו רק כפר אחד או שניים. עד שנת 1818 הן היו מדינות חסות של האימפריה המראטהית, ולאחר מכן נפלו לחסותה של האימפריה הבריטית, שגם היא הכירה באוטונומיה שלהן כחלק מסוכנות קתיאוואר . צפון-מזרח חצי האי היה בשליטה בריטית ישירה כחלק מנשיאות בומביי, וחלק קטן בדרום קתיאוואר השתייך למחוז דִּיוּ (*Distrito de Diu*) של הודו הפורטוגזית.

עם סיום השלטון הבריטי וחלוקת הודו ב-1947, נדרשו הנסיכויות בקתיאוואר לבחור בין הסתפחות להודו (ההינדית) או לפקיסטן (המוסלמית). כל הנסיכים בחרו בהודו, חוץ מאחד: מוחמד מחבת חאן השלישי , ה של ג'וּנָאגַדְה , שבהיותו מוסלמי ביקש להצטרף לפקיסטן, אבל הודו בכל זאת השתלטה על הנסיכות שלו, שרוב תושביה היו הינדים ואף הצביעו בעד הצטרפות להודו במשאל עם. רשמית פקיסטן טוענת עד היום שהיא הריבון החוקי של ג'ונאגדה (אם כי בפועל אינה פועלת לקדם את טענתה זו).

ב-15 בפברואר 1948 התאחדו הנסיכויות שבחצי האי למדינה המאוחדת של קתיאוואר, שהייתה לאחת המדינות בתוך הפדרציה ההודית, ולאחר מספר חודשים שינתה את שמה לסַאוּרָאשְׁטְרַה. היא השתרעה על מרבית חצי האי, ואולם חלקים ממנו השתייכו למדינת בומביי, או למחוז דִּיוּ שכלל לא היה שייך להודו אלא נותר בריבונות פורטוגל. מצב זה נותר עד חוק הארגון מחדש של המדינות בשנת 1956, שביטל את המדינה המאוחדת של סאוראשטרה וסיפח אותה למדינת בומביי.

בשנת 1960 פוצלה מדינת בומביי והוקמה מדינת גוג'ראט בחלקיה דוברי הגוג'ראטית, הכוללים גם את קתיאוואר. בדצמבר 1961 כבשה הודו את המושבות הפורטוגזיות שנותרו בארצה, אשר הפכו לטריטוריית איחוד (נפרדת מגוג'ראט).

## קישורים חיצוניים

*kathiawad.com
* 

קטגוריה:הודו: גאוגרפיה
יחסי אורוגוואי–אנדורה

**יחסי אורוגוואי–אנדורה** הם היחסים הדיפלומטיים בין הרפובליקה המזרחית של אורוגוואי לנסיכות אנדורה. שתי המדינות חברות באו"ם.

## היסטוריה
שתי המדינות כוננו יחסים דיפלומטיים ב-27 בנובמבר 1996; לאחר שאנדורה אימצה חוקה חדשה שהקימה את המדינה כדמוקרטיה פרלמנטרית.

בנובמבר 2006, נשיא אנדורה, אלברט פינטאט, ביקר באורוגוואי להשתתף בפסגה XVI האיברו-אמריקאית במונטווידאו. בהיותו באורוגוואי, נפגש הנשיא פינטאט עם נשיא אורוגוואי טאבארה ואסקס.

## סקירה כללית
* אורוגוואי מיוצגת באנדורה באמצעות שגרירותה במדריד, ספרד.
* אנדורה אינה מיוצגת באורוגוואי לא בדרג השגרירות ולא בדרג הקונסוליה.

## הערות שוליים

קטגוריה:ערכים ללא קטגוריות פיזיות - יחסי חוץ
הנריק דויטש

**הנריק דויטש** (בהונגרית: **Deutsch Henrik**; באן, 1822 – בודפשט, 18 בדצמבר 1889) היה תלמיד חכם, מורה ומנהל יהודי-הונגרי.

## ביוגרפיה
הנריק דויטש היה המנהל - וגם אחד המלומדים שלימדו בבית המדרש לרבנים בבודפשט במשך 22 שנים. הוא למד לימודי קודש במספר ישיבות ובמקביל הכשיר את עצמו גם בלימודי חולין. תחילה עבד בלובשבריני ובקצ'קמט, ומשנת 1859 לימד בבתי הספר ובתלמודי תורה של הקהילה היהודית של פשט. משנת 1868 היה מנהל בית המדרש לרבנים בבודפשט.

## עבודותיו
### ספרי לימוד
* דקדוק עברי. 1859
* המשפטים המוסריים של אבות האומה. לשימוש דרשות בבתי הכנסת ובבתי הספר. תורגם להונגרית מפרקי אבות. ברטיסלאבה, 1865.
* תחינות ישראל. תפילות מתורגמות להונגרית. פשט, 1866. (חמש מהדורות פורסמו עד 1882)
* אמונה ומוסר ובנוסף לכך תולדות העם היהודי מגלות בבל ועד חורבן בית המקדש השני. לכיתות הנמוכות של בתי ספר תיכוניים. סקשפהרוואר, 1884.
* מקור חיים, התורה ודת ישראל לכיתות הגבוהות להכשרת מורים בדת היהודית ולבתי ספר תיכוניים. 1877–1879, ארבע חוברות.
* מילון קטן ללימוד התפילות בעברית לצורך לימודי דת בבית הספר היסודי. 1887.
* ספר בראשית או הספר הראשון של התורה עם טקסט מסורתי. תורגם להונגרית. 1887–1889. חמישה כרכים. (פורסם בסקירה יהודית-הונגרית 1887.
* ספר שמות יציאת מצרים או הספר השני של התורה, בודפשט, 1887.
* ויקרא או ספר השלישי של התורה, בודפשט, 1888.

### עבודתו העיתונאית

דויטש ערך ופרסם את כתב העת "העלון היהודי" (Izraelita Közlöny) מ-18 בדצמבר 1868 עד 23 בדצמבר 1870, כאשר העיתון הופסק (הופיע עם טקסט הונגרי וגרמני), הוא המשיך לערוך את הידיעון של המכון להכשרת מורים יהודים משנת 1868 עד 1885. (בתכנים, בין היתר: המתודולוגיה של המשנה, תוספת למתודולוגיה של הוראת החינוך).

דיוקנו מופיע באלבום המורים ההונגריים. (ברטיסלאבה, 1887)

## לקריאה נוספת
* Szinnyei József: *Magyar írók élete és munkái II. (Caban–Exner).* Budapest: Hornyánszky. 1893 (יוז'ף סיניאי:חייהם ויצירותיהם של סופרים הונגרים).
* לקסיקון יהודי הונגרי. עורך פטר אויווארי. 1929. הנריק דויטש.

קטגוריה:סגל בית המדרש לרבנים בבודפשט
קטגוריה:מורים יהודים במאה ה-19
קטגוריה:עורכי עיתונים יהודים הונגרים
קטגוריה:מתרגמים יהודים הונגרים
קטגוריה:הונגרים שנולדו ב-1822
קטגוריה:נפטרים ב-1889
יחסי אורוגוואי–פנמה

**יחסי אורוגוואי–פנמה** הם יחסי החוץ בין פנמה לאורוגוואי. שתי המדינות חברות בארגון מדינות אמריקה.

## היסטוריה
שבוע בלבד לאחר ההיפרדות מקולומביה, ב-10 בנובמבר 1903, שלחה הרפובליקה החדשה של פנמה אגרת (באמצעות שר החוץ שלה פרנסיסקו ויסנטה דה לה אספריאלה) לממשלת אורוגוואי, וביקשה הכרה דיפלומטית. שתי המדינות כוננו קשרים דיפלומטיים ב-28 באוקטובר 1904.

ב-15 באוקטובר 1912 מינתה אורוגוואי את גילרמו איררזבאל סמית לקונסול שלה בפנמה. פנמה הגיבה במינויו של רודולפו קסטלה לקונסול שלה באורוגוואי. עם זאת, שני הקונסולים לא העבירו את מקום מגוריהם למדינה השנייה. קסטלה הוסמך כקונסול של אורוגוואי בפנמה ב-10 בנובמבר 1914, אך מכיוון שלא תפס את תפקידו כקונסול ממשלת פנמה ביטלה את הסמכתו ביולי 1915.

בסוף 1918 ביקר בלטסאר ברום, שר החוץ ונשיא אורוגוואי הנבחר, בפנמה. מטרת הביקור אינה ידועה, אך אירוע רשמי נערך לכבודו בפנמה.

ב-13 במרץ 1924 החליטה ממשלת פנמה להקים צירות באורוגוואי. השליח הפנמי בבואנוס איירס, חואן ארמן לפבר, מונה כנציג פנמה גם עבור אורוגוואי. בינואר 1925 מינתה פנמה את מאגין פונס לקונסול הכבוד שלה במונטווידאו.

בינואר 1927 החליטה ממשלת אורוגוואי להקים קונסוליה כללית במקסיקו סיטי, שתכלול גם את תחום השיפוט של פנמה.

שתי המדינות חברות ב-G77.

## הערות שוליים

קטגוריה:ערכים ללא קטגוריות פיזיות - יחסי חוץ
ז'אן-פול ריופל

**ז'אן פול ריופל** (7 באוקטובר 1923 – 12 במרץ 2002) היה צייר ופסל מקוויבק, קנדה. הוא ידוע בעיקר בסגנון הציור המופשט שלו, בפרט בעבודות ה"פסיפס" שלו משנות החמישים בהם הוא הניח את המכחול בצד והשתמש בסכין פלטה בלבד על מנת למרוח צבע על קנבס, בזאת העניק ליצירותיו איכות פיסולית ייחודית. הוא הפך לצייר הקנדי הראשון (מאז ג'יימס וילסון מוריס) שזכה להכרה בין-לאומית נרחבת. 

## ביוגרפיה
ריופל נולד במונטריאול ולמד ציור משנת 1933 עד 1938. הוריו עודדו את עניינו באמנות ואפשרו לריופל הצעיר לקחת שיעורים אצל אנרי ביסון (1900–1973), שלימד ציור ורישום בסופי שבוע. ביסון היה אז אמן ומחנך ידוע במונטריאול והיה אחראי למספר אנדרטאות ציבוריות הקיימות עד היום. ריופל למד הנדסה, אדריכלות וצילום בבית הספר הפוליטכני בשנת 1941. בשנת 1942 הוא נרשם לאקדמיה לאמנות של מונטריאול, אך לבסוף עבר פחות אקדמאיים בבית הספר לרהיטים במונטריאול, שם סיים את לימודיו בשנת 1945.

הוא למד אצל פול-אמיל בורדואס בשנות ה -40 והיה חבר ב-*Les Automatistes*, קבוצת אמנים ממונטריאול שהתעניינו בטכניקות סוריאליסטיות, במיוחד ציור אוטומטי עם אימוץ הדמיון ויצירתיות שנולד מתוך הלא מודע. לאחר שקרא את *Le Surréalisme et la Peinture* (בצרפתית: סוריאליזם וציור) של אנדרה ברטון, החל להתנסות בציור לא אובייקטיבי. הוא היה אחד החותמים על המניפסט "סרבנות מוחלטת" (Refus Global). בשנת 1947 עבר ריופל לפריז והמשיך את הקריירה שלו כאמן. לאחר קשר קצר עם הסוריאליסטים ולאור שהיה הקנדי היחיד שהציג איתם וחתם על המניפסט של ברטון ׳*Rupture inaugurale׳,* זכה בתדמיתו כ"קנדי פראי". תערוכת היחיד הראשונה שלו הוצגה בשנת 1949 במקום המפגש הסוריאליסטי, *Galerie La Dragonne* (שלימים נודע בשם Galerie Nina Dausset) בפריז.

ריופל התחתן עם פרנסואה לספרנס בשנת 1946; לזוג נולדו שתי בנות אך נפרדו בשנת 1953.  בשנת 1959 החל מערכת יחסים עם הציירת האמריקאית ג'ואן מיטשל .  הם חיו יחד לאורך כל שנות השישים, והם החזיקו בתים מרחבי עבודה נפרדים ליד ז'יברני, שם התגורר קלוד מונה. הם השפיעו זה על זה מאוד, הן אינטלקטואלית והן אמנותית, אבל מערכת היחסים ביניהם הייתה סוערת ורוויה באלכוהול.  הם נפרדו בשנת 1979. 

## קישורים חיצוניים

* 

## הערות שוליים

קטגוריה:פסלים מודרניים
קטגוריה:ציירים מודרניים
קטגוריה:קנדים שנולדו ב-1923
קטגוריה:קנדים שנפטרו ב-2002
צומת ערד

**צומת ערד** הוא מעגל תנועה המשמש ככניסה הראשית לעיר ערד. בצומת עוברים כביש 31, שדרות התעשייה וכביש 3199, המכונה "דרך חברון" בעיר.

הנוסעים צפונה בצומת, על כביש 3199, יגיעו אל שכונות המגורים בעיר ערד. הכביש מוביל גם אל הכניסה המערבית למצדה. הנוסעים דרומה בצומת, על שדרות התעשייה, יגיעו אל אזור התעשייה של העיר. הנוסעים מזרחה בצומת, על כביש 31, יגיעו לבסוף אל אזור עין בוקק וים המלח. הנוסעים מערבה בצומת, על כביש 31, יגיעו אל יישובי הפזורה הבדואית והמועצות המקומיות באזור, כדוגמת כסייפה וחורה. הנסיעה מערבה בצומת מובילה גם אל מרכז הארץ ולבאר שבע.

## ראו גם
* כביש 31
* כביש 3199

קטגוריה:ערד: תחבורה
ערד
קטגוריה:כביש 31: צמתים ומחלפים
יחסי איראן–מלטה

ממוזער|מוחמד ג'וואד זריף (מימין) נפגש עם ג'ורג' ולה בטהראן, 2016
**יחסי איראן–מלטה** הם יחסי החוץ בין '''הרפובליקה האסלאמית של איראן''' ובין '''הרפובליקה של מלטה''' .

## היסטוריה
במרץ 2016 ביקר שר החוץ המלטזי ג'ורג' ולה באיראן, והתקבל על ידי עמיתו מוחמד ג'וואד זריף במשרד החוץ בטהראן. שני השרים דנו על יחסיה של איראן עם האיחוד האירופי, וכן על דרכים לפתרון המשבר בסוריה, ועל ההתפתחויות בלבנון ובתימן.

## נציגויות דיפלומטיות
* מלטה מיוצגת באיראן באמצעות שגרירו שגריר שאינו תושב השוכן בוולטה.
* איראן מיוצגת במלטה באמצעות שגרירותה ברומא, איטליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הר בונפרטה (אנטארקטיקה)

**הר בונפרטה** (באנגלית: **Mount Bonaparte**) הוא הר ברכס המלכה אליזבת - חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

ההר ממוקם 7.4 קילומטרים צפונית-מערבית מהר לקוינט.

ההר הוא הצפוני ביותר מבין שלוש פסגות הממוקמות 83.3 קילומטרים ממערב למדף הקרח רוס, ו- 33.3 קילומטרים דרומית - דרום-מזרחית מהר מרקהאם שבארץ ויקטוריה.

גובהו של ההר 3,430 מטרים מעל פני הים; הר בונפרטה הוא ההר ה-131 בגובהו באנטארקטיקה.

ההר מתנשא לגובה של 144 מטרים מעל סביבתו.

## היסטוריה
### גילוי ההר

ההר התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909, בפיקודו של ארנסט שקלטון.

### מקור השם

שמו של ההר ניתן לו על ידי המשלחת הבריטית לאנטארקטיקה (משלחת נמרוד).

ההר נקרא על שמו של הנסיך רולן בונפרטה, שהיה, בין השנים 1910–1924, נשיא החברה הגיאוגרפית הצרפתית (Société de Géographie), הממוקמת בפריז, בירת צרפת.

## קישורים חיצוניים
* הר בונפרטה באתר הסקר הגאולוגי של ארצות הברית
* הר בונפרטה באתר הגאזט האנטארקטי של ממשלת ניו זילנד
* הר בונפרטה באתר הגאזט האנטארקטי המשווה SCAR של ממשלת אוסטרליה
* הר בונפרטה באתר peakbagger

## הערות שוליים

בונפרטה
בונפרטה
בונפרטה
דת מאורגנת

[ממוזער|ה[אפיפיור פרנציסקוס, ראש הכנסייה הקתולית, אחד מהארגונים הדתיים הגדולים בעולם.]]

**דת מאורגנת** היא דת שבה מערכות אמונה וטקסים מאורגנים ומאושרים באופן ריכוזי ורשמי. הדת המאורגנת מתאפיינת בדרך כלל בדוקטרינה (או דוגמה) רשמית, במבנה מנהיגות היררכי או בירוקרטי וחיקוק חוקים והלכות באופן מאורגן ובעלות תוקף רשמי. לדתות מאורגנות לרוב יש גם בית דין דתי.

דת עממית היא דת בה אין הסדרה מוסדית של הפולחן ואין ארגונים המייצגים את הדת.

## הגדרה
הפילוסוף האמריקאי וויליאם ג'יימס הגדיר את הדת המאורגנת, או את הפן הארגוני של הדת, כנדבך משני של הדת, הצומח מתוך האמונה הדתית שקיימת לפניו ומכילה אותו.

דת מאורגנת הפכה להיות צורת הפולחן המרכזית בעקבות המהפכה הנאוליתית וצמיחתן של התרבויות החקלאיות הראשונות. דתות ממלכתיות הן סוג של דתות מאורגנות, אך ברוב המדינות הדמוקרטיות מתקיימות מספר דתות מאורגנות, חלקן מוכרות כדת על ידי המדינה וחלקן לא. בשל צורתן המובנית, הסטנדרטית והקלה לשעתוק, דתות מאורגנות זכו להיות הדתות הגדולות בעולם (נצרות, אסלאם, הינדואיזם).

## הערות שוליים

קטגוריה:סוציולוגיה של הדת
DS 7

**DS 7** (באנגלית: **DS 7**) היא מכונית קומפקטית יוקרתית במרכב קרוסאובר, בעלת חמישה מקומות ישיבה, שמיוצרת על ידי DS אוטומובילס משנת 2017. היא נחשפה בפברואר 2017, והוצגה בתערוכת הרכב הבינלאומית של ז'נבה במרץ 2017, היא הגיעה לישראל באפריל 2018.

עם השבעתו של נשיא צרפת, עמנואל מקרון ב-14 במאי 2017 בחר מקרון ב-DS 7 קרוסבק כמכוניתו הנשיאותית. זו הייתה הפעם הראשונה בה נשיא השתמש בקרוסאובר בטקס השבעתו. המכונית שימשה רק לאירוע ההשבעה ולאחר מכן עברה לאולם התצוגה DS וורלד פריס.

## מפרט טכני
היא משווקת עם מנועי בנזין בנפחי 1.2 ליטר טורבו המספק כ-130 כ"ס, 1.6 ליטר טורבו המספק 180 או 225 כ"ס. או עם מנועי דיזל בנפחי 1.5 ליטר המספק כ-130 כ"ס, 2.0 ליטר המספק כ-180 כ"ס. לכל המנועים תיבת הילוכים אוטומטית עם שמונה הילוכים למעט מנוע הבנזין 1.2 ליטר ומנוע הדיזל 1.5 ליטר המחוברים לתיבת הילוכים ידנית עם שישה הילוכים.

## DS7 אי-טנס
הגרסה היברידית פלאג אין של הגרסה הבסיסית הוצגה בתערוכת הרכב של פריז בספטמבר 2018. עם מתיחת הפנים בשנת 2022 עדכנה DS את מערכות ההנעה הפלאג-אין. דגם הפלאג-אין משווק עם שתי מערכות הנעה.

* **אי-טנס 4x4 360**: היא כוללת את מערכת ההנעה היברידית של פיג'ו 308 המשלבת בין מנוע בנזין בנפח 1.6 ליטר טורבו המספק כ-180 כ"ס ומנוע חשמלי יחד המספק 223 כ"ס יחד שלושת המנועים מספקים 360 כ"ס ומומנט מרבי של 53 קג"מ. התאוצה מ-0 ל-100 קמ"ש אורכת 5.6 שניות. הערכת כוללת סוללת ליתיום-יון בקיבולת 14.2 קוט"ש המאפשרת טווח נסיעה חשמלי משולב של 65 ק"מ או 81 ק"מ בנסיעה עירונית. טעינת הסוללה באמצעות מטען ביתי בהספק של 7.4 קילוואט דורשת המתנה של שעתיים לטעינה מלאה.
* **אי-טנס 225**: מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו למנוע חשמלי, יחד הם מספקים 225 כ"ס ומומנט מרבי של 36.73 קג"מ. התאוצה מ-0 ל-100 קמ"ש אורכת 5.9 שניות. הערכת כוללת סוללת ליתיום-יון בקיבולת 14.2 קוט"ש המאפשרת טווח נסיעה חשמלי משולב של 65 ק"מ או 81 ק"מ בנסיעה עירונית. טעינת הסוללה באמצעות מטען ביתי בהספק של 7.4 קילוואט דורשת המתנה של שעתיים לטעינה מלאה.

## מתיחת פנים שנת 2022
ב-27 ביוני 2022 חשפה DS את מתיחת הפנים ל-DS 7. עם מתיחת הפנים הסירה DS את הסיומת "קרוסבק" משמו. העיצוב החיצוני לא השתנה רבות אך קיבל נגיעת עיצוב עדכני יותר. גם בתא הנוסעים העיצוב לא השתנה רבות למעט עיצוב מעט יותר יוקרתי וחומרים חדשים.

בתחום ההנעה עדכנה DS את מערכת ההנעה היברידית פלאג-אין **אי-טנס 4x4 360** ושאר המנועים נותרו ללא שינוי.

## גלריה

קובץ:2018 DS DS7 Crossback Ultra Prestige BHD 2.0 Front.jpg|מבט קדמי
קובץ:2018 DS DS7 Crossback Ultra Prestige BHD 2.0 Rear.jpg|מבט אחורי
קובץ:DS 7 Crossback E-Tense IMG 2556.jpg|גרסת האי-טנס (היברידי פלאג-אין)


## קישורים חיצוניים

* 

## הערות שוליים

7
קטגוריה:קרוסאובר
קטגוריה:כלי רכב המיוצרים בצרפת
קטגוריה:כלי רכב המיוצרים בסין
קטגוריה:דגמי מכוניות שהושקו ב-2017
אדריכלות פשיסטית

[ממוזער|אצטדיון אולימפי ברומא וברקע, מבנה [הוועד האולימפי האיטלקי שעוצב בסגנון פשיסטי]]**אדריכלות פשיסטית** היא סגנון אדריכלי שפותח על ידי אדריכלים ממדינות פשיסטיות בתחילת המאה ה-20. הסגנון זכה לפופולריות בסוף שנות העשרים עם עליית המודרניזם יחד עם האולטרה לאומיות שעלתה במדינות במערב אירופה. סגנון האריכלות הפשיסטית דומה לזה שהיה ברומא העתיקה. עם זאת, הבניינים מהתקופה הפשיסטית לא היו עם עיצוב ראוותני והם נבנו בצורה סימטרית ופשוטה.

גם ראש ממשלת איטליה, בניטו מוסוליני וגם קנצלר גרמניה, אדולף היטלר השתמשו בסגנונות אדריכליים חדשים כחלק מהניסיונות הרבים שלהם לאחד את אזרחי גרמניה ואיטליה ולסמן עידן חדש של תרבות לאומנית.

כיום, האדריכלות הפשיסטית נדירה בגלל התבוסה של מדינות הציר במלחמת העולם השנייה, שכן האידאולוגייה הפשיסטית הפכה ללא חוקית ונחשבת במדינות רבות כקיצונית.

## היסטוריה
האדריכלות הפשיסטית בדמות הרציונליזם הפכה פופולרית תחת שלטונו של בניטו מוסוליני באיטליה, שהיה מנהיג המדינה מ-1922 ועד 1943. בתקופה זו הפך מוסוליני, את איטליה למדינה דיקטטורית. כשמוסוליני נכנס לתפקידו הוא השתמש בכל ענפי התרבו כדי לקדם את הפשיזם, בהם גם האדריכלות. סגנון האדריכלות המודרניסטי החדש הייתה אחת מהדרכים של מוסוליני לבנות איטליה על פי חזונו, כמדינה פשיסטית ומאוחדת ועל מנת לקדם "לידה מחדש של התרבות באיטליה". שמוסוליני קרא להתחיל לבנות בסגנון אדריכלות פשיסטי, אדריכלים החליטו לחקות את סגנון האריכלות של רומא העתיקה וזאת על מנת להביא תחושת גאווה לאומית לעם האיטלקי.[ממוזער|מבנה [לשכת קנצלר הרייך החדשה בגרמניה הנאצית]]

באופן דומה, גם שאדולף היטלר עלה לשלטון ב-1933 והפך את גרמניה ממדינה דמוקרטית לדיקטטורה, הוא השתמש באדירכלות פשיסטית על בסיס קלאסיזם מופשט  כאחת מהדרכים לאחד את גרמניה תחת שלטונו. להיטלר אף הייתה תוכנית לבנות מחדש את הבירה הגרמנית, ברלין לאחר שמדינות הציר ינצחו במלחמת העולם השנייה על פי עקרונות האדריכלות הפשיסטית, תוכנית זו זכתה לכינוי "בירת העולם גרמאניה", עליה היה אחראי האדירכל האישי של היטלר, אלברט שפר.

בין המקומות בהם נבנו מבנים בסגנון האדריכלות הפשיסטי ניתן למנות את העיר האיטלקית, פדובה בה נבנו מחדש תחת עיצוב פשיסטי תחנת הרכבת המרכזית והחלק החדש של בית העירייה.

## ראו גם
* אדריכלות נאצית
## קישורים חיצוניים

## הערות שוליים

קטגוריה:פשיזם
פשיסטית
מחנות ריכוז איטלקיים בלוב

[ממוזער|במחנה הריכוז ב[אל-עגילה הוחזקו למעלה מעשרת אלפים אסירים בדואים.]]
ברחבי **[[לוב האיטלקית]]** הוקמו מספר **[[מחנות ריכוז]]**.

## רקע
איטליה שלטה בלוב בתקופת הכיבוש האיטלקי במדינה החל מהעשור השני של המאה ה-20. עם הזמן החלו האיטלקים לאבד שליטה בחלקים ניכרים מהמדינה לאופוזציה הערבית החמושה בראשות עומר אל-מוח'תאר, שהתרכזה בעיקר בקירנאיקה. בראש הכוחות האיטלקים עמדו הגנרלים פייטרו באדוליו ו-רודולפו גרציאני.

## מחנות הריכוז
הכוחות האיטלקים החליטו להקים גדר תיל שנבנתה מחופי הים התיכון עד לנווה המדבר "אל-ג'אגבוב" כדי לנתק את התשתיות של המורדים. זמן קצר לאחר מכן החלו האיטלקים בגירוש של אנשי ג'בל אחדר וזאת על מנת למנוע מהמורדים לקבל את תמיכתה של האוכולוסיה המקומית. הטרנספר של יותר מ-100,000 אנשים הגיע לשיאו כאשר הם שוכנו במחנות ריכוז באל-עגילה, סולוק, אל מגרון  ובמקומות נוספים. במחנות אלו מתו רבבות של אנשים.

התעמולה של המשטר הפשיסטי טענה כי המחנות הם דוגמה של הציוויליזציה המודרנית ומנוהלים ביעילות - אולם במציאות היו במחנות תנאים סניטריים ירודים שכן במחנות צופפו בממוצע כ-20,000 בדואים יחד עם גמליהם ובעלי חיים אחרים, בדרך כלל בשטח של קילומטר רבוע אחד.

בסך הכל הוקמו חמישה מחנות ריכוז מרכזיים ועשרה קטנים יותר.

### מחנות ריכוז ליהודי לוב

במהלך מלחמת העולם השנייה העיר קירנאיקה הייתה זירת קרבות מרכזית בצפון אפריקה בין בריטניה לבין איטליה וגרמניה. בכיבוש הבריטי הראשון של קירנאיקה ראו היהודים בצבא הבריטי צבא משחרר. לאחר הנסיגה הבריטית הראשונה החלו האיטלקים בבנגזי לפרוע ביהודים. 2 יהודים נהרגו, רכוש יהודי נשדד ובתים רבים נהרסו. בפברואר 1942, כשבוע לאחר נסיגתם השנייה של הבריטים מקירנאיקה, הורה בניטו מוסוליני, ראש ממשלת איטליה והדוצ'ה, על דילול האוכלוסייה היהודית בקירנאיקה ופינויה לטריפוליטניה בתואנה של מניעת שיתוף פעולה עם האויב.

כ-2,600 יהודים פונו למחנה הריכוז ג'אדו. תנאי האקלים במחנה היו קשים: ביום שרר חום גבוה, ובלילה קור עז. האסירים שוכנו בצפיפות רבה. המגורים במחנה היו בביתנים ארוכים שבכל אחד מהם שוכנו כ-300 עד 400 איש, כאשר בין משפחה למשפחה הפרידו מחיצות מאולתרות. בביתנים היו מיטות בלבד, שלא הספיקו למספרם הרב של האסירים.

המחנה שימש בין היתר כמחנה עבודה ואסיריו הועסקו בעבודות כפייה, אך היות שאוכלס לא רק בכוח עבודה אלא במשפחות שלמות כחלק מתוכנית לבצע טיהור אתני, מגדירים אותו היסטוריונים רבים כמחנה ריכוז.
ממוזער|ניצולי שואה מיהודי לוב משוחררים בידי הצבא הבריטי על אדמת אירופה.
בנוסף למחנה ג'אדו, הקימה איטליה עוד מספר מחנות ומקומות ייעודיים לריכוז היהודים לצורך השמדה שיטתית "והנעת מכונת המלחמה האיטלקית-גרמנית" בצפון אפריקה. דוגמאות לכך הן: מחנה בוק בוק  (על גבול לוב מצרים) ומחנה סידי עזאז . לצד זאת בנוסף למחנות בצפון אפריקה, בעקבות התקדמות המלחמה, הועברו חלק מהיהודים למחנות על אדמת אירופה (ראו תמונה וערך מורחב).

## אומדני מקרי המוות במחנות ריכוז
קיים ויכוח בין ההיסטוריונים בנוגע לכמות האנשים שמצאו את מותם במחנות אלו. ההערכה היא שמספר הלובים שמתו (נהרגו במהלך קרב או מתו מרעב) עומד על לפחות כ-80,000 מהאוכלוסייה המקומית. לעומת זאת ההיסטוריון הבריטי-ישראלי, אילן פפה סובר כי בין השנים 1928 ל-1932 הצבא האיטלקי "הרג חצי מהאוכלוסייה הבדואית, הן ישירות והן באמצעות מחלה, הרג בירי, והרעבות במחנות", וכמו כן מספר לא ידוע של יהודים בתוך עוד קודם לשואה ומלחמת העולם.

## ראו גם

* איטליה במלחמת העולם השנייה

## הערות שוליים

קטגוריה:לוב האיטלקית
לוב, איטלקיים
קטגוריה:השואה: מחנות ריכוז
יחסי בורקינה פאסו – הממלכה המאוחדת

[ממוזער|סגן [ראש ממשלת בריטניה ניק קלג (מימין) נפגש עם נשיא בורקינה פאסו בלז קומפאורה בלונדון, 2011]]
**יחסי בורקינה פאסו–הממלכה המאוחדת** הם היחסים בין בורקינה פאסו לבין הממלכה המאוחדת.

## סקירה כללית
בריטניה כוננה יחסים דיפלומטיים עם וולטה עילית (שמה הקודם של בורקינה פאסו) בשנת 1962, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. ביולי 2017 השיקו גרמניה, הבנק האפריקאי לפיתוח, הבנק העולמי, צרפת, האיחוד האירופי ותוכנית הפיתוח של האו"ם את ברית סאהל, לתת מענה מתואם ומותאם לאתגרים העומדים בפני מדינות חברות G5 סאהל (בורקינה פאסו, מאלי, מאוריטניה, ניז'ר וצ'אד). מאז, דנמרק, ספרד, איטליה, לוקסמבורג, בריטניה והולנד הצטרפו אף הן לברית.

## נציגויות דיפלומטיות
* בריטניה מיוצגת בבורקינה פאסו באמצעות הנציבות עליונה באקרה, גאנה.
* בורקינה פאסו מיוצגת בבריטניה באמצעות שגרירותה בבריסל, בלגיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סדאן (מרכב)

[ממוזער|למעלה מרכב סדאן, באמצע [מכונית סטיישן|מרכב סטיישן, למטה מרכב האצ'בק]]
**סדאן** (באנגלית: **Sedan**) היא מרכב של מכונית שמחולקת לשלושה חלקים, אחד לנוסעים, אחד למנוע ואחד לתא המטען. בדרך כלל, רכבי סדאן יהיו בני ארבע דלתות, אולם יש מכוניות במרכב סדאן שבהן שתי דלתות בלבד.

## השוואות למרכבים אחרים
ההבדל העיקרי לעומת מרכבים אחרים הוא שהסדאן הן מכוניות "מרובעות", הכוללות גג ישר ולא משופע כמו במרכב הקופה שבעת שהגג משופע, הוא מעניק למכונית מראה ספורטיבי (לדוגמה: מרצדס-בנץ CLA-קלאס).

לעומת מרכב האצ'בק, מכונית הסדאן ארוכה יותר והאצ'בק קטנה יותר ומשופעת בחלקה האחורי (לדוגמה: יונדאי i30).

בהשוואה למרכב סטיישן, הסדאן קצרה יותר ומסתיימת באופן ישר לעומת מרכב הסטיישן המעניק לדגם תא מטען גדול יותר והוא משופע בחלקו האחורי (לדוגמה: קיה סיד גרסת הסטיישן).

## סגנונות גוף
גם למרכב הסדאן יש סגנונות גוף המעניקים מראה של מרכב שונה.
* **[[נוצ'בק]]** - סגנון גוף של הסדאן אך יותר מבדיל את הנוסעים מתא המטען על ידי עיצוב מעט שונה.
* **[[ליפטבק]]** - סגנון גוף של הסדאן אך יותר דומה להאצ'בק עקב שיפוע בסוף המכונית.
* **פאסטבק** - סגנון גוף של הסדאן אך יותר דומה למרכב קופה עקב שיפוע בכל הגג כולל החלק האחורי.
* **הארדטופ** - הייתה סגנון גוף של הסדאן שהייתה נפוצה בארצות הברית שכללה גג קשיח יותר ובעל "עיצוב קופסה".

## קישורים חיצוניים

* 
* 

## הערות שוליים

*
קטגוריה:מכוניות לפי צורה
יחסי בורקינה פאסו – גרמניה

ממוזער|שגרירות בורקינה פאסו בברלין
**יחסי בורקינה פאסו–גרמניה** הם היחסים בין בורקינה פאסו לבין גרמניה.

## סקירה כללית
גרמניה המערבית כוננה יחסים דיפלומטיים עם וולטה עילית בשנת 1962, לאחר שהאחרונה קיבלה את עצמאותה מצרפת. נשיא בורקינה פאסו נסע לגרמניה פעמיים בשנת 2019, בעוד שקנצלרית גרמניה אנגלה מרקל ביקרה בבורקינה פאסו במאי 2019.

לאור המצב הביטחוני המידרדר, בורקינה פאסו היא מדינה שותפה של יוזמת השיפור של הממשלה הפדרלית מאז 2019. גרמניה מספקת לכוחות הביטחון בבורקינה פאסו תמיכה בתחומי ההכשרה, הציוד והרפורמה בתחום הביטחון. לאחר חתימת ההסכם ב-8 בנובמבר 2019, החל הבונדסוור לשכור קבוצת ייעוץ טכנית בפני בורקינה פאסו.

שיתוף הפעולה בפיתוח נותר עמוד התווך החשוב ביותר ביחסים הדו-צדדיים של גרמניה. שיתוף הפעולה בפיתוח הגרמני מתמקד בחקלאות, מים ותברואה, כמו גם ביזור. הם פועלים גם לשיפור ההגנה על זכויות הילדים. גם מבחינה פוליטית, גרמניה לוקחת על עצמה אחריות על המחויבות הפוליטית והפיננסית הבינלאומית בשטח כדוברת התורמים של תחום הביזור והפיתוח העירוני ודוברת איחוד התורמים (לצד צרפת והבנק העולמי) בברית הסאהל.

יחסי התרבות מתמקדים בקידום השפה הגרמנית. לתושבי בורקינה פאסו יש עניין רב ללמוד גרמנית כשפה זרה עם יותר מ-80,000 תלמידי בית ספר ויותר מ-300 מורים לגרמנית. מחלקה גרמנית נפתחה באוניברסיטת Ouagadougou בשנת 1982 וכיום יש כ-1300 לומדי גרמנית במדינה. קיים גם שיתוף פעולה ניכר בתחומים מדעיים ואקדמיים. סניף אביג'ן של מכון גתה מנהל משרד קשר בוואגאדוגו מאז ספטמבר 2008. משרד קישור זה אמור להשתדרג לסניף מן המניין הכולל קורסי שפה והנחות גדולות יותר.

## נציגויות דיפלומטיות
* גרמניה מחזיקה בבורקינה פאסו שגרירות בוואגאדוגו.
* בורקינה פאסו מחזיקה בגרמניה שגרירות בברלין.

## קישורים חיצוניים

* יחסי בורקינה פאסו–גרמניה באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
ארצות הברית של אוסטריה רבתי

ממוזער|350px|מפת היוזמה
**ארצות הברית של אוסטריה רבתי** (בגרמנית: **Vereinigte Staaten von Groß-Österreich**) היא כינויה של תוכנית לא ממומשת מ-1906 שנוסחה על מנת לפתור מתחים אתניים במדינה מרובת הלאומים. במסגרת התכנית הוצע להפוך את האימפריה האוסטרו-הונגרית לפדרציה בת 16 מדינות, כאשר בכל מדינה תקבל כל קבוצה אתנית אוטונומיה תרבותית ופוליטית נרחבת. התכנית נוסחה בעיקרה על ידי המשפטן והפוליטיקאי הרומני אורל פופוביץ' . עם התומכים בתוכנית נמנה אלכסנדרו ואידה-ווייבוד. בסופו של דבר לא יצאה התכנית אל הפועל.

## קישורים חיצוניים
* מפת החלוקה המוצעת 

קטגוריה:האימפריה האוסטרו-הונגרית
קטגוריה:1906
יחסי גרמניה–צ'אד

ממוזער|שגרירות צ'אד בברלין
**יחסי גרמניה–צ'אד** הם היחסים בין גרמניה לבין צ'אד.

## סקירה כללית
גרמניה המערבית כוננה יחסים דיפלומטיים עם צ'אד ב-11 באוגוסט 1960, לאחר שהאחרונה קיבלה את עצמאותה מצרפת. ההתקשרות של הממשלה הפדרלית היא חלק מגישה כוללת וכוללת שילוב של מדיניות חוץ, פיתוח וביטחון. האינטרס העיקרי של גרמניה בצ'אד הוא להמשיך ולפעול לבניית מדינה יציבה עם מוסדות תקינים, ממשל טוב וכבוד לזכויות אדם.

צ'אד דורשת סיוע הומניטרי פעם אחר פעם בשל כלכלה שברירית במדבר ובאזורי הסאהל במדינה, המושפעים מאוד מתנודות האקלים ומזג האוויר. גרמניה מסייעת להקל על סבלם של הנזקקים באמצעות ארגוני סיוע כגון תוכנית המזון העולמית של האו"ם, UNHCR והוועד הבינלאומי של הצלב האדום. פרויקטי ייצוב אזוריים שמים דגש מיוחד על אזור אגם צ'אד. תפיסת הייצוב הגרמנית מתמקדת בחיזוק התיאום והשיתוף האזרחי-צבאי וכן פעילות מתואמת של הקהילה הבינלאומית בהתייעצות עם מדינות שכנות. המטרה היא לבנות מחדש נוכחות מדינה חיובית באזורי עימות ובכך לספק גם אבטחה ושירותים לאוכלוסייה המקומית. צורות מסורתיות של שיתוף פעולה לפיתוח דו-צדדי הופסקו. מוקד שיתוף הפעולה בפיתוח הוא בחיזוק החוסן וביטחון המזון, כמו גם בשיפור פרנסת האוכלוסייה והפליטים המקומיים. בתחומי התרבות והמדע.

## נציגויות דיפלומטיות
* גרמניה מחזיקה בצ'אד שגרירות בנג'מנה.
* צ'אד מחזיקה בגרמניה שגרירות בגרמניה.

## קישורים חיצוניים

* יחסי גרמניה–צ'אד באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
DS 9

**DS 9** היא מכונית מנהלים במרכב סדאן, בעלת חמישה מקומות ישיבה, שמיוצרת על ידי DS אוטומובילס משנת 2020. היא נחשפה בפברואר 2020. היא המכונית הראשונה של DS שמשווקת גם באירופה ואסיה אך מורכבת בסין בלבד.

היא המתחרה הישירה של DS במכוניות כגון: אאודי A6, מרצדס E קלאס וב.מ.וו סדרה 5.

## עיצוב
עיצוב המכונית קיבל השראה מפיג'ו 508 ודומה מאוד למרצדס-בנץ CLA-קלאס עם הגג המשופע ועיצוב החיצוני המעניק ל-DS 9 עיצוב קופה. העיצוב הפנימי מפואר כיאה ל-DS. פנים המכונית כולל טכנולוגיות מעודכנות וחדשות במסכי המגע ולוח המחוונים יחד עם נוחות לנוסעים ומרווח גדול לרגליים.

## מפרט טכני
היא משווקת עם שלושה מנועים, הראשון, מנוע בנזין בנפח 1.6 ליטר טורבו המספק 225 כ"ס. השני, מערכת הנעה היברידית פלאג-אין המשלבת בין מנוע בנזין למנוע חשמלי המספקים יחד 225 כ"ס עם סוללת ליתיום יון בקיבולת 11.9 קוט"ש המאפשרת טווח נסיעה חשמלי של 40 עד 50 ק"מ. השלישי, גם מערכת הנעה היברידית פלאג-אין המשלבת בין מנוע בנזין למנוע חשמלי המספקים יחד 360 כ"ס עם סוללת ליתיום יון בקיבולת 11.9 קוט"ש. לכל המנועים תיבת הילוכים אוטומטית בעלת שמונה הילוכים.

## קישורים חיצוניים

* 

## הערות שוליים

9
קטגוריה:מכוניות מנהלים
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
קטגוריה:מכוניות סדאן
נויה מנדל

**נויה מנדל** (נולדה ב-9 באפריל 1969) היא סטנדאפיסטית, שחקנית, קומיקאית ובמאית ישראלית.

## קורות חייה
נולדה בשם נויה שוסטר במושב גנות למשפחה דתית. בגיל 10 עברה לרמת גן, ולמדה בתיכון הרא"ה. החלה להופיע בגיל 14, עם מערכון שלימד אותה אביה יואל שוסטר, איתו היא הופיעה על במות רבות, כולל תחרות כישרונות של עיריית רמת גן.

בסיום לימודיה התגייסה לצה"ל ושירתה בגרעין נח"ל למושב אלוני הבשן שברמת הגולן. במסגרת השירות, שימשה כקומונרית בסניף בני עקיבא בחיפה.

לאחר השרות הצבאי, למדה תואר ראשון בתיאטרון קהילתי במסגרת החוג לתיאטרון באוניברסיטת תל אביב.

### סטנדאפ
במהלך לימודי התיאטרון בשנות ה-90, פגשה מנדל את נורית הדר (לימים הדר גלרון), והן הקימו את הצמד "נויה ונורית". הן העלו את המופע "בידור כהלכה", והיו הקומיקאיות הראשונות במגזר הדתי.

בשנת 1998 נויה החלה להופיע במועדון "דומינו גרוס" במרתון סטנדאפיסטים לצד אדיר מילר, עדי אשכנזי, אסי וגורי ועוד.

במשך השנים יצאה מנדל במופעי סטנדאפ שונים: "החיים על פי נויה", "נויה בתופעה חיה", "נויה יוצאת מהכלים" ו"פרנויה".

בשנת 2014 יצאה בהצגת היחיד "אני בחופש תסתדרו לבד", בבימויו של גלעד אלפסי.

### בטלוויזיה
ב-2001 גילמה את רובי בן שלום, יועצת בית הספר בסדרה "שחר" בהפקת טדי הפקות. באותה שנה השתתפה בתוכנית "עם ישראל LIVE", בהפקת טדי הפקות.

בנוסף הופיעה מנדל בתפקידי אורח בסדרות הטלוויזיה "שמש", "הפיג'מות", "חברות", "נבסו" ועוד.

## חיים אישיים
מנדל הייתה נשואה במשך 17 שנים למפיק אלי מנדל, לשניים ארבעה ילדים. מתגוררת באלקנה.

## קישורים חיצוניים

* 

*  הערוץ של נויה מנדל באתר YouTube
* 
* 
* 
* 
* 
* 
* 

קטגוריה:קומיקאים יהודים ישראלים
קטגוריה:בוגרות תיכון הרא"ה (רמת גן)
קטגוריה:בוגרי תיכון הרא"ה (רמת גן)
קטגוריה:חברי גרעיני נח"ל
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:שחקניות קולנוע וטלוויזיה ישראליות
קטגוריה:קומיקאיות ישראליות
קטגוריה:קומיקאים ישראלים
קטגוריה:אלוני הבשן: אישים
קטגוריה:אלקנה: אישים
קטגוריה:גנות: אישים
קטגוריה:מתנחלות
קטגוריה:ישראליות שנולדו ב-1969
קטגוריה:ישראלים שנולדו ב-1969
יחסי הממלכה המאוחדת – קומורו

**יחסי הממלכה המאוחדת–קומורו** הם היחסים בין הממלכה המאוחדת לבין קומורו.

## סקירה כללית
בריטניה כוננה יחסים דיפלומטיים עם קומורו בשנת 1975, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. בפברואר 2019 חתמו חמש מדינות אפריקה על הסכם חדש להמשכיות מסחרית עם בריטניה, שיכול לחסוך להן יותר מ-60 מיליון דולר בשנה. ההסכם נחתם עם קומורו, סיישל, מדגסקר, מאוריציוס וזימבבואה, ונועד לאפשר את המשך יחסי הסחר בין חמש מדינות אפריקה ובריטניה, למרות הברקזיט.

## נציגויות דיפלומטיות
* קומורו מחזיקה בבריטניה שתי קונסוליות כבוד בלונדון ובמנצ'סטר.
* בריטניה מיוצגת בקומורו באמצעות שגרירותה באנטננריבו, מדגסקר, ובנוסף היא מחזיקה קונסוליה במורוני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–קומורו

**יחסי גרמניה–קומורו** הם היחסים בין גרמניה לבין קומורו.

## סקירה כללית
גרמניה המערבית כוננה יחסים דיפלומטיים עם קומורו ב-2 בפברואר 1978, מעט לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם.

גרמניה היא שותפת הפיתוח החשובה ביותר של קומורו באירופה. במסגרת הקרן האירופית לפיתוח, שיתוף הפעולה הפיתוח מתמקד בתחומי ההכשרה המקצועית והכספים הציבוריים. החברה הגרמנית היחידה עם בסיס בקומורו היא חברת ההובלה Spanfreight שבבירה מורוני.

גרמניה מספקת מלגות באמצעות שירות החילופי האקדמי הגרמני (DAAD).

## יחסי סחר
בשנת 2019 ייצאה קומורו לגרמניה סחורות בשווי של כ-7.3 מיליון אירו, בעיקר מוצרי חקלאות כמו וניל, וייבאה סחורות בשווי של יותר מ-823,000 אירו מגרמניה.

## נציגויות דיפלומטיות
* קומורו מיוצגת בגרמניה באמצעות שגרירותה בבריסל, בלגיה.
* גרמניה מיוצגת בקומורו באמצעות שגרירותה בדאר א-סלאם, טנזניה.

## קישורים חיצוניים

* יחסי גרמניה–קומורו באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ